Almuevennen, 1844-02-01
Kjøbenhavns Amts Landcommunal-Tidende. Nr. 44. Følgeblad til "Almuevennen, Nr. 4, 1844. Udgiver: J. A. Hansen. Ansvarlig Redacteur: O. Wedfall, forhen Medhielper ved Opdragelsesanstalten paa Flakkeberg Jnstitut. Søllerød Sogneforstanderskab 1843. Tigesom undertegnede Sogneforstanderskab i Slutningen af 1842 offentliggjorde Resultatet af sine Bestræbelser, saaledes har det troet ogsaa at burde meddele Underretning om sin Virksomhed i indeværende Aar, som fornemmelig har været henvendt paa 1. Fattigvæsenet. J flere Aar have de faste Fattige erholdt Brød og Gryn leverede directe fra Aderne, men da denne Adelsesmaade generede flere Adere og de Fattige ikke altid modtoge de bedste Varer, har man sluttet Accord med en Bager i Sognet om, at levere de Fattige frisk Brød hver 14de Dag og Gryn til bestemte Tider, imod at modtage af Yderne 1 Tønde Rug for 13 Lpd. Brød og 1 Tde. Byg for 4 Skjæpper Gryn, Maler og Bagerpenge iberegnede. Ved denne Forandring have saavel Yderne som de Fattige fundet sig tilfredse. For at skaffe Fruentimmerne blandt de arbeidsføre Fattiglemmer nogen Fortieneste har man indkjøbt Blaar, ligesom man og har formaaet flere af Sognets Beboere til at levere Blaar til at spindes af bemeldte Fruentimmer, som ialmindelighed have erholdt i Spindeløn 12 Sk. pr. Pund. Productet af det for Fattigcassens Regning i Aarets Løb spundne Qvantum Blaar er 80 Alen Lærred til Krop stykker og 34 Alen Ditto af 7 Qvarteers Brede til Lagener. Herved har man opnaaet den dobbelte Fordeel, at skaffe de Fattige Arbeide og erholde det fornødne Lærred til Fattigvæsenets Brug for en nogenlunde moderat Priis. At skaffe Mandfolkene passende Arbeide er meget vanskeligt, og om man end har brugt de Arbeidsføre iblandt dem til at jevne Hjulspoer paa Sognets vidtløftige Biveie saa er denne Beskjæftigelse ikke tilstrækkelig, og af Mangel paa Materialier har man endnu ikke kunnet finde en meere hensigtsvarende. 2. Skolevæsenet. For at fremme stadig Skolegang har man taget den Bestemmelse, at Sognepræsten i Forening med vedkommende Skoleforstander, møder i Begyndelsen af hver Maaned i Skolerne, for i Børnenes Nærværelse at gjennemgaae Flidjournalerne for den forbigangne Maaned og af Børnene selv at modtage Forklaringer og Grunden til den stedfundne Forsømmelse. Derved har man troet at virke paa Børnenes Ambition, og man har ogsaa sporet Frugterne af denne Bestemmelse, idet Skolegangen er bleven stadigere. De med Skolerne i Forbindelse bragte 3 Haandgierningsskoler for Pigerne have havt den ønskeligste Fremgang. Haandgierningsskolerne aabnedes den 1ste October 1842 med 103 Børn, hvis Antal er forøget med 16, som i de 4 Eftermiddage om Ugen hele Aaret igjennem have nydt Underviisning i at sye Linnedsyening, strikke og spinde, og disse Børn, hvoraf saare Faa for 1 Aar siden forstode at holde paa en Syenaal og endnu mindre at strikke og spinde, have gjort betydelige Fremskridt, saa at flere, som ved Skolernes Aabning havde begyndt at sømme, men ikke at spinde, ved Prøven i sidstafvigte November Maaned befandtes at kunne sye meget ordentlig et Stykke Ganglinned og godt spinde Blaar, Hør og Uld. Foruden en Forstander have 2de Directricer Tilsyn med hver Skole, og ved de halvaarlige Prøver bedømme de Børnenes Arbeider og tildeele de Flittigste og Dygtigste smaae Præmier. Ved disse Prøver afholdes Auction over de færdige Arbeider, for ved sammes Beløb at dække Udgifterne ved Materialiernes Jndkjøb. Omkostningerne ved Skolerne, som for Aaret fra 1ste Octbr. 1842 til Udgangen af September d. A. have været 239 Rbdlr. 8 Sk., ere tilveiebragte tildeels ved frivillige Sammenskud.